Wynohradiw

Wynohradiw (ukrainsce Виноградiв; madźarsce Nagyszőlős; rumunsce Seleușu Mare, rusinsce Севлюш/Sewljuš) je město w Zakarpatskej oblasći na juhozapadźe Ukrainy, při hranicy z Madźarskej a Rumunskej. Leži při rěce Tysa něhdźe 105 kilometrow juhowuchodnje Užhoroda. Ma něhdźe 25 tysac wobydlerjow a madźarsku mjeńšinu wot někak 15 %. Stawizny Sydlišćo naspomni so prěni raz w lěće 1262 jako Zceuleus, jako dósta wot madźarskeho krala měšćanske prawa. Hač do lěta 1919 słušeše do Madźarskeje a mjez wójnomaj do awtonomneje Zakarpatskeje w Čěskosłowakskej. Wot lěta 1945 je dźěl Ukrainy. W lěće 1910 běchu 29 % wobydlerstwa židowskeje wěry. Židowska ludnosć bu w běhu holocausta zwjetša zamordowana. Žórła Literatura Вербиленко Г. А, Виноградiв, Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. — К. : Наук. думка, 2003. — Т. 1 : А — В. — С. 510. — ISBN 966-00-0734-5. Матола І. В., Григора Є, Виноградiв// Енциклопедія сучасної України : у 30 т. / ред. кол. І. М. Дзюба [та ін.] ; НАН України, НТШ, Координаційне бюро енциклопедії сучасної України НАН України. — К., 2005. — Т. 4 : В — Вог. — С. 419—420. — ISBN 966-02-3354-X. Wotkazaj Oficielne webstrony